На основу Решења о банкротству стечајног судије Привредног суда у Ужицу бр. 4. Ст. 124/2010 од 06.02.2013. године, а у складу са члановима 131., 132. и 133. Закона о стечају („*Службени гласник РС*“ број 104/2009), и Националним стандардом број 5 о начину и поступку уновчења имовине стечајног дужника („*Службени гласник РС*“ број 13/2010), стечајни управник стечајног дужника **Предузеће за производњу и промет *КРУП******Д.О.О.* Ариље, Грдовићи бб – у стечају**

**ОГЛАШАВА**

**пету продају имовине јавним надметањем**

**Предмет продаје је непокретна и покретна имовина стечајног дужника коју чине:**

**Зграда пољопривреде – Хладњача са надстрешницом број 2, површине 660,00 м², капацитета 400 тона смрзнутог воћа, Помоћна зграда број 1, укупне површине 235,00 м2, изграђене на кат. парцели број 419/5, и уписане у Листу непокретности број 409 КО Грдовићи и Покретна имовина коју чине расхладни агрегати, електронска вага од 1200 кг, електровиљушкар Jungheinrich носивости 1250 кг, метални регали за складиштење, ПВЦ гајбе за складиштење воћа, канцеларијски намештај и рачунарска опрема.**

**Почетна цена је: 10.909.000,00 дин; Депозит износи: 5.454.614,00 дин.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документацијеу износу од 20.000,00 динара. Профактура се може преузети уз претходни договор са стечајним управником сваког радног дана;
2. уплате депозит у напред одређеном износу, на текући рачун стечајног дужника број: **160-345574-90 код „Banca Intesa“ а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје. Рок за уплату депозита, или полагање гаранције је **20.06.2017.** године;
3. приликом преузимања продајне документације потпишу Изјаву о губитку права на враћање депозита. Изјава је саставни део продајне документације.

Након уплате депозита, а најкасније 5 радних дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику. У случају да је потенцијални купац који предаје пријаву правно лице, управнику се доставља и извод из регистрације и ОП образац.

**Јавно надметање** одржаће се дана **27.06.2016. године у 15:00 часова**, у пословним просторијама стечајног дужника у Ариљу, Грдовићи бб.

**Регистрација учесника** почиње **два сата** пре почетка јавног надметања а завршава се **10 минута** пре почетка јавног надметања, односно у периоду од **13:00** до **14:50** часова, на истој адреси**.** Позивају се чланови Одбора поверилаца да присуствују јавном надметању.

Стечајни управник спроводи јавно надметање тако што:

1. региструје лица која учествују на јавном надметању (имају овлашћења или су присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од задње понуђене,
6. потписује записник.

Купопродајни уговор се потписује у **року од пет радних дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **15 дана** од дана потписивања купопродајног уговора. Тек након уплате пуне купопродајне цене и добијања потврде од стране стечајног дужника о извршеној уплати у целости, купац стиче право својине над предметом продаје.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.

Имовина се купује виђеном стању, без права на накнадне рекламације и може се разгледати након откупа продајне документације, а најкасније 7 дана пре заказане продаје, сваким радним даном од 09:00 до 15:00часова уз претходну најаву стечајном управнику.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Порезе и трошкове који произилазе из закљученог купопродајног уговора у целости сноси купац и износи свих припадајућих пореза и трошкова се додају на постигнуту купопродајну цену.

Стечајни управник: **Петрашин Василић**, контакт телефон: **064/4677771** E-mail: **pvasilic@gmail.com**